Teuta Ajdini

Teuta Ajdini (1963, Shkup) është aktore shqiptare nga Maqedonia e Veriut. 

 Biografia 
Teuta lindi në Shkup ku e kreu edhe arsimin fillore dhe të mesëm. Studimet për aktrim i kreu në Fakultetin e Artit Dramatik (1986). Në periudhën 1986-1988 ishte pjesë e  ansamblit të Teatrit të  Kombësive në Shkup (Drama Shqipe), ndërsa  në vitet 1988-1993 punoi  në Teatrin Popullor  Krahinor në Prishtinë. Më 1993 u rikthye në Teatrin e Kombesive. Luajti një sërë rolesh në shfaqje të ndryshme, ndër të cilat janë: "Shi në Uertomonto", "Sauna,  "Varreza e automobilave", "Zhvarrimi i Pjetër  Bogdaniť", "Mbreti Lir", "Antigona", "Kishte dy  pistoleta me sy të bardhë", "Eshtrat që vijnë  vonë", "Edipi mbret", Vdekja dhe virgjëresha",  "Shi në plazh", ""Gjenerali i ushtrisë së vdekur  "Shtëpi në erë", "Makbethi" etj. Luajti rolin  e nuses  nẽ filmin "Njeriu prej dheu të Agim  Sopit, si dhe në disa filma dhe drama televizive  ("Migjeni", "Babai", "Librat e babait"), si dhe  në serialin televiziv "Mëhalla jonë". Ajo është nderua  me shumë çmime në festivale të ndryshme ne Maqedoni dhe në Kosově: Çmimi per realizim  më të mirë artistik në Festivalin e Teatrove të  Maqedonisë "Vojdan Çernodrinski" (1988), çmimi për aktoren më të mirë në Festivalin  e Teatrit Shqiptar në Dibër (2004), çmimi  për aktoren më të mirë në Festivalin "Talia e  Plakës" në Gjilan (2013) dhe çmimi për aktoren  më të mirë në rol dytěsor në Festivalin Teatror  të Ferizajt (2014). Në vitet 1999-2002 punoi si  asistente në katedrën e aktrimit me mësim në  gjuhën shqipe në Fakultetin e Artit Dramatik  në Shkup. 

 Shih edhe 
 Kultura e Maqedonisë së Veriut

 Referime 

Kategoria:Lindje 1963
Kategoria:Njerëz nga Shkupi
Kategoria:Absolventët e Universitetit të Shkupit
Kategoria:Gra maqedone
Kategoria:Aktore shqiptare
Kategoria:Aktorë nga Maqedonia e Veriut
Kategoria:Shqiptarë të Maqedonisë së Veriut